Div hentenn a zo evit diskoulmañ ar c'helc'h-bac'h-mañ : an hini kentañ a zo herzel ouzh an diparti etre "gall a-vremañ" ha "breizhat hengounel" o reiñ perzhioù arnevez ha dibar d'ar sevendaur breizhat. Savomp ur "sevenadur breizhat arnevez" gwirion, ha n'eo ket ur "sevenadur gall arnevez brezhonekaet". An eil hentenn, o vont war an tu all, a zo anzav n'eus ket ezhomm  da "ziforc'hiañ ur breizhat ouzh unan all", ha treiñ e brezhoneg an elfennoù a c'heller kavout e forzh peseurt yezh all er bed, evit chom hep "troc'hañ" ar breizhat eus ar "sevenadur boutin" a zo bremañ savet gant ar bedeladur.